Diari Oficial de la Generalitat Valenciana


Sumari del DOGV 7829, del 15-07-2016 (2016/5013)

RESOLUCIÓ de 6 de juny de 2016, de la Direcció General de Treball i Benestar Laboral, per la qual es disposa el depòsit i la publicitat dels estatuts de l'associació sindical denominada Sindicat Autònom Valencià (SAV).
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7829

Data del DOGV
:   15-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5013


Data del document
:   06-06-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 6 de juny de 2016, de la Direcció General de Treball i Benestar Laboral, per la qual es disposa el depòsit i la publicitat dels estatuts de l'associació sindical denominada Sindicat Autònom Valencià (SAV). [2016/5013]  
Ha sigut admés el depòsit dels estatuts de l'organització sindical denominada Sindicat Autònom Valencià (SAV) en comprovar-se que reuneixen els requisits previstos en la Llei Orgànica 11/1985, de 2 d'agost, de Llibertat Sindical (BOE 08.08.1985); el Reial Decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015), i l'Ordre 1/2016, de 19 de maig, per la qual es crea i es regula el depòsit d'estatuts de les organitzacions sindicals i empresarials de la Comunitat Valenciana (DOCV 26.05.2016).  
La sol·licitud va ser formulada per Juan Ramírez Panadero per mitjà d'un escrit de data 27 d'abril de 2016, presentat el mateix dia.  
En observar-se defectes en la documentació presentada, se'n va requerir l'esmena amb data 19 de maig de 2016, la qual es va portar a efecte el dia 30 de maig de 2016.  
D'acord amb l'article 14 del Reial Decret 416/2015, l'entitat adquirirà personalitat jurídica i plena capacitat d'obrar transcorreguts 20 dies hàbils des del depòsit dels seus estatuts o des que l'aportació de la documentació que acredite l'esmena dels defectes assenyalats en el requeriment de l'oficina.  
Els estatuts i l'acta de constitució estan subscrits per Miguel Ángel Haba López, Juan Ramírez Panadero, Juan José Cano Villena, Francisco Javier Paños Lana, Salvador Olmos Canet i Bernardo Tapia Presencia.  
  
S'indica que en els estatuts consta, com a domicili de l'associació, el carrer de la Creu, número 7, baixos dreta, de Mislata, i que el seu àmbit territorial és el conjunt de la Comunitat Valenciana, i el funcional, les persones assalariades per compte d'altri de les empreses de seguretat, d'activitats administratives i serveis auxiliars.  
Es disposa la publicitat de la present resolució mitjançant la publicació en el Diari Oficial de la Comunitat Valenciana.  
Qualsevol persona interessada podrà examinar el document depositat i obtindre'n una còpia en aquest centre directiu, ubicat a l'avinguda de Navarro Reverter, número 2, primera planta, de València. Aquest document es podrà impugnar davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
La competència de la Subdirecció General de Relacions Laborals està determinada pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible Sectors Productius, Comerç i Treball, i per l'article 4.4 de l'Ordre 1/2016.  
  
València, 6 de juny de 2016.- El subdirector general de Relacions Laborals: Juan Ignacio Soler Tormo.